Najaf
Najaf (arabcha: ٱلنَّجَف) yoki An-Najaf al-Ashraf (arabcha: ٱلنَّجَف ٱلْأَشْرَف) Iroq poytaxti Bagʻdod shahridan 160 km janubda joylashgan shahar. Furot daryosining oʻng sohilida. 2019-yil holatiga aholisi 847 000 kishi . Najaf muhofazasining maʼmuriy markazi. Najaf shialarning eng muqaddas shaharlari va uning maʼnaviy poytaxtlaridan biri hisoblanadi. Hozirda ham Iroqdagi shia siyosiy hokimyatining asosiy markazi boʻlib qolmoqda . Shaharga 8-asr oʻrtalarida asos solingan. 11-asrda devor bilan oʻralgan. Najaf — shialarning muqaddas shaharlaridan. Najafda xalifa Ali masjid-maqbarasi (Abbosiylar davrida qurilgan) bor. Bu yerda, shuningdek, dunyodagi eng katta qabristonlardan biri Vodiy as-salom joylashgan. Qabriston shialarning asosiy ziyoratgohlaridan biri hisoblanadi